CELEX: 31986R3800
Language: el
Date: 1986-12-12 00:00:00
Title: Κανονισμός (ΕΟΚ) αριθ. 3800/86 της Επιτροπής της 12ης Δεκεμβρίου 1986 που καθορίζει, για το 1987, την ποσόστωση που εφαρμόζεται κατά την εισαγωγή στην Ισπανία προϊόντων του τομέα του χορείου κρέατος προέλευσης τρίτων χωρών, και ορισμένες λεπτομέρειες για την εφαρμογή της

Avis juridique important

|

31986R3800

Κανονισμός (ΕΟΚ) αριθ. 3800/86 της Επιτροπής της 12ης Δεκεμβρίου 1986 που καθορίζει, για το 1987, την ποσόστωση που εφαρμόζεται κατά την εισαγωγή στην Ισπανία προϊόντων του τομέα του χορείου κρέατος προέλευσης τρίτων χωρών, και ορισμένες λεπτομέρειες για την εφαρμογή της  

Επίσημη Εφημερίδα αριθ. L 352 της 13/12/1986 σ. 0024

***** ΚΑΝΟΝΙΣΜΟΣ (ΕΟΚ) αριθ. 3800/86 ΤΗΣ ΕΠΙΤΡΟΠΗΣ  της 12ης Δεκεμβρίου 1986  που καθορίζει, για το 1987, την ποσόστωση που εφαρμόζεται κατά την εισαγωγή στην Ισπανία προϊόντων του τομέα του χορείου κρέατος προέλευσης τρίτων χωρών, και ορισμένες λεπτομέρειες για την εφαρμογή της  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 491/86 του Συμβουλίου της 25ης Φεβρουαρίου 1986 για τον καθορισμό των λεπτομερειών εφαρμογής των ποσοτικών περιορισμών κατά την εισαγωγή στην Ισπανία ορισμένων γεωργικών προϊόντων προελεύσεως τρίτων χωρών (1), και ιδίως το άρθρο 3,  Εκτιμώντας:  ότι η αρχική ποσόστωση που εφαρμόζεται κατά τις εισαγωγές στην Ισπανία προϊόντων του τομέα του χοιρείου κρέατος προέλευσης τρίτων χωρών καθορίζεται στο παράρτημα του κανονισμού (ΕΟΚ) αριθ. 612/86 της Επιτροπής (2), όπως τροποποιήθηκε από τον κανονισμό (ΕΟΚ) αριθ. 1995/86 (3)· ότι στο άρθρο 3 του εν λόγω κανονισμού καθορίζεται ένας ελάχιστος ρυθμός σταδιακής αύξησης της ποσόστωσης κατά 10 %· ότι η αύξηση αυτή εξακολουθεί να αντανακλά τις ανάγκες της αγοράς· ότι πρέπει να καθοριστεί η ποσόστωση για το 1987·  ότι, για να εξασφαλιστεί η ορθή διαχείριση της ποσόστωσης, πρέπει η αίτηση για χορήγηση άδειας εισαγωγής να συνοδεύεται από τη σύσταση εγγύησης η οποία καλύπτει, ως πρωτογενής απαίτηση, κατά την έννοια του άρθρου 20 του κανονισμού (ΕΟΚ) αριθ. 2220/85 της Επιτροπής (4), την πραγματοποίηση των εισαγωγών· ότι πρέπει επίσης να προβλεφθεί κλιμάκωση των ποσοστώσεων κατά τη διάρκεια του έτους·  ότι πρέπει να προβλεφθεί ότι η Ισπανία ανακοινώνει στην Επιτροπή πληροφορίες σχετικά με την εφαρμογή της ποσόστωσης·  ότι ο παρών κανονισμός αντικαθιστά ορισμένες διατάξεις του κανονισμού (ΕΟΚ) αριθ. 612/86· ότι, για λόγους σαφήνειας, πρέπει να καταργηθεί ο εν λόγω κανονισμός·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ποσόστωση την οποία η Ισπανία μπορεί να εφαρμόζει το 1987, κατ' εφαρμογή του άρθρου 77 της πράξης προσχώρησης, κατά την εισαγωγή προϊόντων του τομέα του χοιρείου κρέατος προέλευσης τρίτων χωρών, καθορίζεται όπως εμφαίνεται στο παράρτημα.  Άρθρο 2  1. Οι ισπανικές αρχές χορηγούν τις άδειες εισαγωγής κατά τρόπο ώστε να διασφαλίζεται η δίκαιη κατανομή της διαθέσιμης ποσόστωσης μεταξύ των αιτούντων.  Η ποσόστωση κλιμακώνεται κατά τη διάρκεια του έτους ως εξής:  - 50 % κατά την περίοδο από 1ης Ιανουαρίου μέχρι 30 Ιουνίου 1987,  - 50 % κατά την περίοδο από 1ης Ιουλίου μέχρι 31 Δεκεμβρίου 1987.  2. Οι αιτήσεις για χορήγηση άδειας εισαγωγής συνοδεύονται από σύσταση εγγύησης. Η πρωτογενής απαίτηση που καλύπτει η εγγύηση, κατά την έννοια του άρθρου 20 του κανονισμού (ΕΟΚ) αριθ. 2220/85, είναι η πραγματοποίηση των εισαγωγών.  Άρθρο 3  Ο ελάχιστος ρυθμός σταδιακής αύξησης της ποσόστωσης είναι 10 % στην αρχή κάθε έτους.  Η αύξηση προστίθεται σε κάθε ποσόστωση και η επόμενη αύξηση υπολογίζεται επί του συνολικού αθροίσματος.  Άρθρο 4  Οι ισπανικές αρχές ανακοινώνουν στην Επιτροπή τα μέτρα που θεσπίζουν για την εφαρμογή του άρθρου 2.  Διαβιβάζουν, το αργότερο στις 15 κάθε μήνα, τις ακόλουθες πληροφορίες που αφορούν καθένα από τα προϊόντα για τα οποία έχουν χορηγηθεί άδειες εισαγωγής τον προηγούμενο μήνα:  - τις ποσότητες για τις οποίες έχει χορηγηθεί άδεια εισαγωγής, κατανεμημένες ανά χώρα προέλευσης,  - τις ποσότητες που έχουν εισαχθεί, κατανεμημένες ανά χώρα προέλευσης.  Άρθρο 5  Ο κανονισμός (ΕΟΚ) αριθ. 612/85 καταργείται.  Άρθρο 6  Ο παρών κανονισμός αρχίζει να ισχύει την 1η Ιανουαρίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 12 Δεκεμβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 54 της 1. 3. 1986, σ. 25.  (2) ΕΕ αριθ. L 58 της 1. 3. 1986, σ. 38.  (3) ΕΕ αριθ. L 171 της 28. 6. 1986, σ. 26.  (4) ΕΕ αριθ. L 205 της 3. 8. 1986, σ. 5.  ΠΑΡΑΡΤΗΜΑ  (σε τόνους)  1.2.3 //  //  //  // Κλάση  του κοινού  δασμολογίου   // Περιγραφή εμπορευμάτων   // Ποσόστωση  για το 1987   //    //   //   // 01.03 Α ΙΙ   // Χοιροειδή ζωντανά, κατοικίδια, άλλα από ζώα αναπαραγωγής καθαρής φυλής  //   // 02.01 Α ΙΙΙ α)   // Κρέατα χοιροειδών κατοικιδίων, νωπά, δατηρημένα σε απλή ψύξη ή κατεψυγμένα   //   // 02.01 Β ΙΙ γ)   // Παραπροϊόντα σφαγίων χοιροειδών κατοικιδίων, νωπά, διατηρημένα σε απλή ψύξη ή κατεψυγμένα   //   // 02.05 Α και Β  // Λαρδί, με εξαίρεση το λαρδί που περιλαμβάνει και κρεάτινα μέρη, και χοιρινό λίπος που δεν παίρνονται με πίεση ή λειώσιμο ούτε με τη βοήθεια διαλυτών, νωπά, διατηρημένα με απλή ψύξη, κατεψυγμένα, αλατισμένα ή σε άρμη, αποξεραμένα ή καπνιστά   //  // 02.06 Β   // Κρέας και βρώσιμα παραπροϊόντα σφαγίων χοιροειδών κατοικιδίων, αλατισμένα ή σε άρμη, αποξεραμένα ή καπνιστά   // 1 100   // 15.01 Α   // Λίπος χοιρινό με την ονομασία «saindoux» και άλλα χοιρινά λίπη που παίρνονται με πίεση, λειώσιμο ή με τη βοήθεια διαλυτών   //   // 16.01  // Λουκάνικα, σαλάμια και παρόμοια, από κρέας, παραπροϊόντα σφαγίων ή αίμα   //   // 16.02 Α ΙΙ   // Άλλα παρασκευάσματα και κονσέρβες κρεάτων ή παραπροϊόντων σφαγίων που περιέχουν συκώτι άλλο από συκώτι χήνας ή πάπιας   //   // 16.02 Β ΙΙΙ α)  // Άλλα παρασκευάσματα και κονσέρβες κρεάτων ή παραπροϊόντων σφαγίων, μη κατονομαζόμενα, που περιέχουν κρέας ή παραπροϊόντα σφαγίων κατοικίδιων χοιροειδών   //   //    //   //